Okresná prokuratúra Rožňava 
Nám. 1. mája, 048 01 Rožňava 1 	

Sp. zn. : Pv 883/09/8808	Rožňava, 17.10.2013
EEČ : 2-67-246-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátorka Okresnej prokuratúry Rožňava
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX, 
	že v XXXXX okr. Rožňava a inde, ako otec maloletých detí XXXXX, nar. XXXXX a XXXXX, nar. XXXXX XXXXX, od mesiaca februára 2008 doposiaľ úmyselne neprispieval pravidelne mesačne na ich výživu, hoci rozsudkom Okresného súdu v Rožňave, sp. zn. 7P/226/2002 zo dňa 09.11.2002 bol zaviazaný prispievať na ich výživu po 500,- Sk /16,59,- €/ mesačne na každé XXXXX, v dôsledku čoho za uvedené obdobie dlhuje na výživnom sumu vo výške najmenej 2.084,12,- € matke maloletých, XXXXX,  

lebo zanikla trestnosť činu

Odôvodnenie:
Uznesením vyšetrovateľa ORPZ, Odboru kriminálnej polície v Rožňave sp. zn. ČVS: ORP-573/JP-RV-2009 zo dňa 24.11.2009 bolo vznesené obvinenie XXXXX za prečin zanedbania povinnej výživy podľa § 207 ods. 1, ods. 3 písm. b Tr. zák., na tom skutkovom základe, ako je to uvedené vo výrokovej časti tohto uznesenia. 
V priebehu skráteného vyšetrovania obvinený XXXXX v období od mesiaca apríla 2013 do 30.09.2013 v splátkach  poštovými poukážkami prostredníctvom Centra pre medzinárodnoprávnu ochranu detí a mládeže v Bratislave uhradil dlžné výživné  v plnej výške matke maloletých, XXXXX. Fotokópie poštových poukážok sú súčasťou vyšetrovacieho spisu.
Svedkyňa XXXXX vo svojej výpovedi dňa 09.10.2013 potvrdila, že obvinený jej dlžné výživné za obdobie, za ktoré je trestne stíhaný, uhradil v splátkach v plnej výške, ako aj to, že XXXXX deti v dôsledku neplnenia vyživovacej povinnosti obvineným núdzou netrpeli  a je  o nich riadne postarané. 
Podľa § 86 písm. a) Tr. zák. trestnosť zanedbania povinnej výživy (§ 207) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 
Podľa § 215 ods. 1 písm. h) Tr. por. prokurátor zastaví trestné stíhanie, ak zanikla trestnosť činu. 		
Vzhľadom k tomu, že obvinený XXXXX dodatočne splnil svoju vyživovaciu povinnosť a splnil tak podmienky ustanovenia o účinnej ľútosti, bolo potrebné trestné stíhanie zastaviť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Margita Klemová
prokurátorka